**Couvin** (valonski: *Couvén*) je grad i općina od 13,800 stanovnika, na jugu Belgije u Provinciji Namur.

Geografske karakteristike
-------------------------

Centar grada
Couvin se nalazi u valonskoj u Regiji Sambre-Meuse, pored francuske granice. Prostire se duž rijeke Eau Noire 
udaljen 65 km jugozapadno od Namura.

Općina Couvin sastoji se od naselja; Aublain, Boussu-en-Fagne, Brûly, Brûly-de-Pesche, Cul-des-Sarts, Dailly, Frasnes-lez-Couvin, Gonrieux, Mariembourg, Pesche, Petigny, Petite-Chapelle, Presgaux i samog Couvina koji je centar općine,

Historija
---------

Couvin je prvi put dokumentiran 872. pod imenom "Cubinium", kao feud pariškog Samostana Saint-Germain-des-Prés. 
Za srednjeg vijeka Couvin je bio važna utvrda Kneževine-biskupije Liège, i jedan od 23 dobra grada te kneževine.

Stari Couvin još i danas ima izgled srednjovjekovnog gradića sa svojim krivudavim uličicama i kamenim kućama iz 18 i 19. vijeka.
Krajem 18. vijeka počeo se industrijski razvijati i širiti izvan bedema, koji su srušeni.

### Aublan

Je selo koje je vjerojatno izraslo za rimskih vremena kao utvrda iznad Eau Blanche.

### Dailly

Dailly je vrlo staro selo, čiji tragovi sežu do 868. nastalo kao feud opatije iz Lobbesa.

### Mariembourg

Grad Mariembourg se nalazi 5 km sjeverno od centra Couvina, prostire se između potoka Brouffe i rijeke Eau Blanche.
On je kao i Charleroi, izgrađen od nule radi odbrane granica Španjolske Nizozemske od Kraljevine Francuske. 
Podigla ga je Marija od Ugarske 1546. koja je tad bila generalni guverner Španjolske Nizozemske.

Projekt tog grada utvrde tlocrtno je bio kvadrat sa centralnim trgom iz kog se zvijezdasto račvalo 8 ulica, taj geometrijski tlocrt vidljiv je još i danas, iako su bedemi i fortifikacije srušeni 1853.

### Boussu-en-Fagne

Je selo na Eau Blanche udaljeno 4 km sjeverno od centra Couvina.
Njegovi tragovi vode do prahistorije, u njemu je iskopana golema rimska vila i meroviška nekropola.

### Brûly-de-Pesche

Je maleno selo u šumi, poznato po tom što se u njemu 6. juna 1940. pojavio Adolf Hitler, kako bi pratio invaziju na Belgiju, i po tom što ga Organizacija Todt odabrala za svoj prvi veći centar.

### Cul-des-Sarts

Je selo južno od Couvina dokumentirano 1096. poznato po tvornicama; šibica, cigareta i obuće iz 19. vijeka.

Ostala naselja u općini su puno novija.

Izvori
------

1. 1 2 3 4 5 6  „*Belgium: Namur*" (engleski). City population. Pristupljeno 09.06.2022.
2. 1 2  „*Le patrimoine de Couvin*" (francuski). Tourisme Couvin. Pristupljeno 09.06.2022.
3. ↑  „*Villes & villages*" (francuski). Tourisme Couvin. Pristupljeno 09.06.2022.
4. 1 2  „*Couvin*" (francuski). Tourisme Couvin. Pristupljeno 09.06.2022.
5. ↑  „*Aublan*" (francuski). Tourisme Couvin. Pristupljeno 09.06.2022.
6. ↑  „*Dailly*" (francuski). Tourisme Couvin. Pristupljeno 09.06.2022.
7. 1 2  „*Mariembourg*" (francuski). Tourisme Couvin. Pristupljeno 09.06.2022.
8. ↑  „*Couvin*" (francuski). Connaitrel a Wallonie. Pristupljeno 09.06.2022.
9. ↑  „*Boussu-en-Fagne*" (francuski). Tourisme Couvin. Pristupljeno 09.06.2022.
10. ↑  „*Boussu-en-Fagne*" (francuski). Tourisme Couvin. Pristupljeno 09.06.2022.
11. ↑  „*Cul-des-Sarts*" (francuski). Tourisme Couvin. Pristupljeno 09.06.2022.

Vanjske veze
------------

***Couvin*** na Wikimedijinoj ostavi

* *Couvin* (službene stranice) ()